Gianadelio Maletti (s. 30. syyskuuta 1921 Milano), on italialainen entinen kenraali ja vuosina 1971–1975 Italian sotilaallisen tiedustelupalvelun (SID) D-osaston (vastavakoilu) päällikkö sekä P2-vapaamuurariloosin jäsen. Maletti pakeni Etelä-Afrikkaan sen jälkeen kun hänet oli vuonna 1979 tuomittu neljäksi vuodeksi vankeuteen Piazza Fontanan pommi-iskuun syylliseksi epäiltyjen uusfasistien ulkomaille pakenemisen edistämisestä sekä väärästä valasta. Hän on vuodesta 1980 lähtien oleskellut Etelä-Afrikassa.